CELEX: 32020D1161
Language: bg
Date: 2020-08-04 00:00:00
Title: Решение за изпълнение (ЕС) 2020/1161 на Комисията от 4 август 2020 година за определяне на списък за наблюдение на вещества в рамките на обхващащ целия Европейски съюз мониторинг в областта на политиката за водите, в съответствие с Директива 2008/105/ЕО на Европейския парламент и на Съвета (нотифицирано под номер C(2020) 5205) (текст от значение за ЕИП)

6.8.2020   
               
               
                  BG
               
               
                  Официален вестник на Европейския съюз
               
               
                  L 257/32
               
            
         РЕШЕНИЕ ЗА ИЗПЪЛНЕНИЕ (ЕС) 2020/1161 НА КОМИСИЯТА
         от 4 август 2020 година
         за определяне на списък за наблюдение на вещества в рамките на обхващащ целия Европейски съюз мониторинг в областта на политиката за водите, в съответствие с Директива 2008/105/ЕО на Европейския парламент и на Съвета
         (нотифицирано под номер C(2020) 5205)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2008/105/ЕО на Европейския парламент и на Съвета от 16 декември 2008 г. за определяне на стандарти за качество на околната среда в областта на политиката за водите, за изменение и последваща отмяна на директиви 82/176/ЕИО, 83/513/ЕИО, 84/156/ЕИО, 84/491/ЕИО, 86/280/ЕИО на Съвета и за изменение на Директива 2000/60/ЕО на Европейския парламент и на Съвета (1), и по-специално член 8б, параграф 5 от нея,
         като има предвид, че:
         
                     (1)
                  
                  
                     В член 8б, параграф 1 от Директива 2008/105/ЕО е предвидено определяне на списък за наблюдение на вещества, за които да се събират данни от мониторинг на територията на целия ЕС, с цел подпомагане на бъдещите дейности по приоритизиране в съответствие с член 16, параграф 2 от Директива 2000/60/ЕО на Европейския парламент и на Съвета (2). Първият такъв списък за наблюдение трябваше да включва индикация за матриците за мониторинг и възможни методи за анализ за всяко вещество, които не водят до прекомерни разходи.
                  
               
                     (2)
                  
                  
                     Веществата в списъка за наблюдение следва да се избират сред онези вещества, за които наличната информация сочи, че могат да породят значим риск на равнището на ЕС за водната среда или посредством нея, но съответните мониторингови данни за тях са недостатъчни за достигане до заключение относно реално пораждания от тях риск. Силно токсичните вещества, използвани в много държави членки и изпускани във водната среда, за които не се провежда или рядко се провежда мониторинг, следва да бъдат разгледани с оглед включване в списъка за наблюдение. При този процес на подбор следва да се взема предвид информацията, изброена в член 8б, параграф 1, букви а)—д) от Директива 2008/105/ЕО, като особено внимание следва да се обръща на новопоявилите се замърсители.
                  
               
                     (3)
                  
                  
                     Мониторингът на включените в списъка за наблюдение вещества следва да осигурява висококачествени данни за техните концентрации във водната среда, които да са подходящи за използване за оценки на риска във връзка с определянето на приоритетни вещества, в рамките на самостоятелно преразглеждане съгласно член 16, параграф 4 от Директива 2000/60/ЕО. При това преразглеждане следва да се разгледа включване в списъка на приоритетните вещества на веществата, за които е констатирано, че пораждат значителен риск. Също така след това следва да бъде определен съответен стандарт за качество на околната среда, който да бъде спазван от държавите членки. Предложението за включване на дадено вещество в списъка на приоритетните вещества би следвало да подлежи на оценка на въздействието.
                  
               
                     (4)
                  
                  
                     Първият списък за наблюдение на вещества е определен в Решение за изпълнение (ЕС) 2015/495 на Комисията (3) и съдържа десет вещества или групи от вещества, заедно с посочване на матрицата за мониторинг, възможните методи за анализ, които не водят до прекомерни разходи, и максимално допустимите граници на откриване на метода.
                  
               
                     (5)
                  
                  
                     Съгласно член 8б, параграф 2 от Директива 2008/105/ЕО, Комисията следва да актуализира списъка за наблюдение веднъж на всеки две години. При актуализирането на списъка за наблюдение Комисията изключва от него всяко вещество, за което базираната на риска оценка, посочена в член 16, параграф 2 от Директива 2000/60/ЕО, може да се извърши без допълнителни данни от мониторинг.
                  
               
                     (6)
                  
                  
                     Списъкът за наблюдение беше актуализиран през 2018 г., както е посочено в Решение за изпълнение (ЕС) 2018/840 на Комисията (4), като от него бяха премахнати пет вещества и бяха добавени три, така че списъкът съдържаше осем вещества или групи от вещества.
                  
               
                     (7)
                  
                  
                     Съгласно член 8б, параграф 2 от Директива 2008/105/ЕО продължителността на периода на постоянен мониторинг за всяко отделно вещество от списъка не надвишава четири години. Поради това задължителният мониторинг на петте вещества или групи вещества, които са били в списъка от 2015 г., а именно 17-алфа-етинилестрадиол (EE2), 17-бета-естрадиол (E2) и естрон (E1), групата на макролидните антибиотици, метиокарб и групата на неоникотиноидите, беше преустановен през 2019 г. Събраните данни от мониторинга ще бъдат разгледани в контекста на определянето на приоритети по член 16, параграф 2 от Директива 2000/60/ЕО.
                  
               
                     (8)
                  
                  
                     Въз основа на данните от мониторинга, получени от 2018 г. досега за другите три вещества — метафлумизон, амоксицилин и ципрофлоксацин, Комисията стигна до заключението, че не са събрани достатъчно висококачествени данни от мониторинг и че следователно тези вещества трябва да останат в списъка за наблюдение.
                  
               
                     (9)
                  
                  
                     През 2019 г. Комисията събра данни за няколко други вещества, които могат да бъдат включени в списъка за наблюдение. Тя взе предвид различните типове свързана с тях информация, посочени в член 8б, параграф 1 от Директива 2008/105/ЕО, и проведе консултации с експерти от държавите членки и с групи от заинтересовани страни. Вещества, за чиято токсичност съществува съмнение, или за които чувствителността, надеждността или съпоставимостта на наличните мониторингови методи не са достатъчни, не следва да бъдат включвани в списъка за наблюдение. Сулфонамидният антибиотик сулфаметоксазол и диаминопиримидиновият антибиотик триметоприм, антидепресантът венлафаксин и неговият метаболит O-дecметилвенлафлаксин, група от три фармацевтични продукта (клотримазол, флуконазол и миконазол), седем азолови пестицида (имазалил, ипконазол, метконазол, пенконазол, прохлораз, тебуконазол, тетраконазол), както и фунгицидите фамоксадон и димоксистробин бяха определени като подходящи кандидати за списъка. Включването на различните фармацевтични продукти е в съответствие със стратегическия подход на ЕС към фармацевтичните продукти в околната среда (5), а включването на двата антибиотика съответства също така на Европейския план за действие „Едно здраве“ срещу резистентността срещу антимикробни средства (АМР) (6), който подкрепя използването на списъка за наблюдение за „подобряване на знанията за срещането и разпространението на антимикробни средства в околната среда“.
                  
               
                     (10)
                  
                  
                     В съответствие с член 8б, параграф 1 от Директива 2008/105/ЕО Комисията идентифицира възможни методи за анализ на предложените вещества. За всяко вещество, включително всяко отделно вещество в дадена група границата на откриване на метода следва да е поне толкова ниска, колкото е прогнозната специфична за съответното вещество непредизвикваща ефект концентрация в съответната матрица.
                  
               
                     (11)
                  
                  
                     Сулфаметоксазол и триметоприм се използват обикновено, но не винаги, в комбинация поради заявените за тях синергични ефекти; те могат и следва да бъдат анализирани заедно, макар и да не са групирани в списъка. Венафлаксинът и неговият метаболит са групирани поради потенциалното им адитивно въздействие; те могат и трябва да бъдат анализирани заедно. Азоловите вещества са групирани, тъй като имат един и същ механизъм на действие и също могат да имат адитивно въздействие, въпреки че техните емисии идват от множество източници и вероятно се променят във времето; те могат и също трябва да бъдат анализирани заедно. Двата фунгицида, чиито емисии вероятно също ще показват колебания, могат, но не е нужно да бъдат анализирани заедно.
                  
               
                     (12)
                  
                  
                     За методите за анализ, посочени в списъка за наблюдение, се приема, че не водят до прекомерни разходи. Ако в бъдеще се появи нова информация, която води до намаляване на стойността на прогнозната непредизвикваща ефект концентрация за определени вещества, възможно е да се наложи максимално приемливата граница на откриване на метода да бъде намалена, докато тези вещества продължават да са в списъка.
                  
               
                     (13)
                  
                  
                     За да има сравнимост, мониторингът на всички вещества следва да се извършва в нефилтрувани водни проби.
                  
               
                     (14)
                  
                  
                     От съображения за правна яснота приложението към Решение за изпълнение (ЕС) 2018/840 следва да бъде изцяло заменено. Поради това Решение за изпълнение (ЕС) 2018/840 следва да бъде отменено.
                  
               
                     (15)
                  
                  
                     Мерките, предвидени в настоящото решение, са в съответствие със становището на комитета, създаден съгласно член 21, параграф 1 от Директива 2000/60/ЕО.
                  
               ПРИЕ НАСТОЯЩОТО РЕШЕНИЕ:
         
            Член 1
            Списъкът за наблюдение на вещества в рамките на обхващащ целия Европейски съюз мониторинг по член 8б от Директива 2008/105/ЕО е определен в приложението към настоящото решение.
         
         
            Член 2
            Решение за изпълнение (ЕС) 2018/840 се отменя.
         
         
            Член 3
            Адресати на настоящото решение са държавите членки.
         
         
            Съставено в Брюксел на 4 август 2020 година.
            
               
                  За Комисията
               
               Virginijus SINKEVIČIUS
               
                  Член на Комисията
               
            
         
         
            (1)  ОВ L 348, 24.12.2008 г., стр. 84.
         
            (2)  Директива 2000/60/ЕО на Европейския парламент и на Съвета от 23 октомври 2000 г. за установяване на рамка за действията на Общността в областта на политиката за водите (ОВ L 327, 22.12.2000 г., стр. 1).
         
            (3)  Решение за изпълнение (ЕС) 2015/495 на Комисията от 20 март 2015 г. за определяне на списък за наблюдение на вещества в рамките на обхващащ целия Европейски съюз мониторинг в областта на политиката за водите, в съответствие с Директива 2008/105/ЕО на Европейския парламент и на Съвета (ОВ L 78, 24.3.2015 г., стр. 40).
         
            (4)  Решение за изпълнение (ЕС) 2018/840 на Комисията от 5 юни 2018 г. за определяне на списък за наблюдение на вещества в рамките на обхващащ целия Европейски съюз мониторинг в областта на политиката за водите, в съответствие с Директива 2008/105/ЕО на Европейския парламент и на Съвета и за отмяна на Решение за изпълнение (ЕС) 2015/495 на Комисията (ОВ L 141, 7.6.2018 г., стр. 9).
         
            (5)  Съобщение на Комисията до Европейския парламент, Съвета и Европейския икономически и социален комитет — „Стратегически подход на Европейския съюз към фармацевтичните продукти в околната среда“, COM(2019) 128 final.
         
            (6)  Съобщение на Комисията до Съвета и Европейския парламент — Европейски план за действие „Едно здраве“ срещу антимикробната резистентност (АМР) (COM(2017) 339 final).
      
      
         
            ПРИЛОЖЕНИЕ
            Списък за наблюдение на вещества в рамките на обхващащ целия Европейски съюз мониторинг в съответствие с член 8б от Директива 2008/105/ЕО
            
                        Наименование на вещество/група вещества
                     
                     
                        CAS номер (1)
                        
                     
                     
                        ЕС № (2)
                        
                     
                     
                        Индикативен метод за анализ  (3)
                            (4)
                        
                     
                     
                        Максимално приемлива граница на откриване на метода (ng/l)
                     
                  
                        Метафлумизон
                     
                     
                        139968-49-3
                     
                     
                        604-167-6
                     
                     
                        LLE–LC-MS-MS или SPE–LC-MS-MS
                     
                     
                        65
                     
                  
                        Амоксицилин
                     
                     
                        26787-78-0
                     
                     
                        248-003-8
                     
                     
                        SPE-LC-MS-MS
                     
                     
                        78
                     
                  
                        Ципрофлоксацин
                     
                     
                        85721-33-1
                     
                     
                        617-751-0
                     
                     
                        SPE-LC-MS-MS
                     
                     
                        89
                     
                  
                        Сулфаметоксазол (5)
                        
                     
                     
                        723-46-6
                     
                     
                        211-963-3
                     
                     
                        SPE-LC-MS-MS
                     
                     
                        100
                     
                  
                        Триметоприм (5)
                        
                     
                     
                        738-70-5
                     
                     
                        212-006-2
                     
                     
                        SPE-LC-MS-MS
                     
                     
                        100
                     
                  
                        Венлафаксин и
                        О-десметилвенлафаксин (6)
                        
                     
                     
                        93413-69-5
                        93413-62-8
                     
                     
                        618-944-2
                        700-516-2
                     
                     
                        SPE-LC-MS-MS
                     
                     
                        6
                     
                  
                        
                           Азолови съединения
                            (7)
                        
                     
                     
                         
                     
                     
                         
                     
                     
                        SPE-LC-MS-MS
                     
                     
                         
                     
                  
                        Клотримазол
                        Флуконазол
                        Имазалил
                        Ипконазол
                        Метконазол
                        Миконазол
                        Пенконазол
                        Прохлораз
                        Тебуконазол
                        Тетраконазол
                     
                     
                        23593-75-1
                        86386-73-4
                        35554-44-0
                        125225-28-7
                        125116-23-6
                        22916-47-8
                        66246-88-6
                        67747-09-5
                        107534-96-3
                        112281-77-3
                     
                     
                        245-764-8
                        627-806-0
                        252-615-0
                        603-038-1
                        603-031-3
                        245-324-5
                        266-275-6
                        266-994-5
                        403-640-2
                        407-760-6
                     
                     
                         
                     
                     
                        20
                        250
                        800
                        44
                        29
                        200
                        1700
                        161
                        240
                        1900
                     
                  
                        Димоксистробин
                     
                     
                        149961-52-4
                     
                     
                        604-712-8
                     
                     
                        SPE-LC-MS-MS
                     
                     
                        32
                     
                  
                        Фамоксадон
                     
                     
                        131807-57-3
                     
                     
                        603-520-1
                     
                     
                        SPE-LC-MS-MS
                     
                     
                        8,5
                     
                  
               (1)  Служба за химични индекси
            
               (2)  Номер на Европейския съюз
            
               (3)  За осигуряване на сравнимост на резултатите от различните държави членки мониторингът на всички вещества следва да се извършва върху нефилтрувани водни проби.
            
               (4)  Методи за екстракция:
            
                         
                     
                     
                        LLE — екстракция течност-течност
                     
                  
                         
                     
                     
                        SPE — твърдофазна екстракция
                     
                  Метод за анализ:
            
                         
                     
                     
                        LC-MS-MS – Течна хроматография с (тандемна) тройно-квадруполна масспектрометрия.
                     
                  
               (5)  Сулфаметоксазол и триметоприм се анализират заедно в едни и същи проби, но концентрациите им се докладват поотделно.
            
               (6)  Венлафаксин и О-десметилвенлафаксин се анализират заедно в едни и същи проби, но концентрациите им се докладват поотделно.
            
               (7)  Азоловите съединения се анализират заедно в едни и същи проби, но концентрациите им се докладват поотделно.